ამერიკული მედია უკრაინის კრიზისს აკვირდება
უკრაინაში მიმდინარე მოვლენებმა მთელი მსოფლიოს მასშტაბით მოსაზრებებისა და შეფასებების ტალღა მოიტანა.
ვაშინგტონი — ამერიკულ მედიაში, გაზეთებსა და ბლოგებში არაერთმა ცნობილმა ადამიანმა სარედაქციო წერილიც გამოაქვეყნა, რომლებშიც საუბარი იყო იმაზე, თუ რა უნდა გაკეთდეს კრიზისის გამოსასწორებლად და ვინ არის დამნაშავე მოვლენების ასე განვითარებისთვის. ქვემოთ მოყვანილი შეხედულებები ეკუთვნით გამოქვეყნებული მასალის ავტორებს და არა ამერიკის ხმას. : ამჟამად პუტინი პოზიციებს ინარჩუნებს. მის ოპოზიციას იმის შიში აქვს, რომ მას ნებისმიერ დროს შეუძლია ოპოზიციის ყოვლისმომცველი მეთოდებით დარბევა, ხოლო დასავლეთი კი მასთან სირიისა და ირანის საკითხებში თანამშრომლობის იმედს იტოვებს და ამის გამო მკაცრად არ ექცევა. მას შემდეგ, პუტინმა დაამტკიცა, რომ ფლობს საშუალებებს და იყენებს მედიას იმისთვის, რომ მხარდაჭერა მოიპოვოს. თუმცა ეს უსასრულოდ არ გაგრძელდება. ავტორის თქმით, პუტინი გარიყვის რისკს უქმნის საკუთარ თავს არა მხოლოდ დასავლეთის, უკრაინისა და გლობალური ეკონომიკისგან - რომლის წევრობაც მას ასე სასოწარკვეთით სურს - არამედ თავად რუსეთისგანაც. მისი ოცნება დარჩეს ხელისუფლებაში 2024 წლამდე და რუსეთის ისტორიაში პეტრე პრიველის შემდეგ ყველაზე წარმატებული ქვეყნის მეთაური იყოს, შეიძლება ყირიმის ნახევარკუნძულზე დაინგრეს. რაისი ამბობს, რომ ამერიკის მომდევნო ნაბიჯებით ცხადი უნდა გახდეს ის, რომ უკრაინის ტერიტორიული მთლიანობა არ უნდა შეილახოს და მომდევნო ნაბიჯები მიუღებელი იქნება. “დიპლომატიური იზოლირება, აქტივების გაყინვა და ოლიგარქებისთვის მგზავრობის აკრძალვა სათანადო ნაბიჯები იქნება.” რაისი ასევე აცხადებს, რომ ბალტიისპირეთის ქვეყნებთან სამხედრო წვრთნების მოწყობა და ამერიკული გამანადგურებლის შავ ზღვაში დისლოცირება ამერიკის მოკავშირეებისთვის დამაიმედებელი კარგი ნაბიჯი იქნება. ამასთან ერთად, უკრაინის ლიდერებმაც გვერდზე უნდა გადადონ შიდა დაყოფა და საკუთარი ქვეყნის მართვა დაიწყონ. გოლდსბერგი ამბობს, რომ უკანასკნელი ნახევარი საუკუნის განმავლობაში ამერიკამ შეცდომები დაუშვა, მაგრამ ცივი ომის დროს, ის სწორ მხარეს იდგა. საბჭოთა კავშირმა მილიონობით საკუთარი მოქალაქე მოკლა, თავისუფლება ყველა შესაძლო ფორმით შეზღუდა, დაიმონა ერები და მთელს მსოფლიოში დემოკრატიის საფუძვლების შერყევა სცადა, მათ შორის შეერთებულ შტატებშიც. ფისკმა უკრაინის კრიზისი სირიასთან დააკავშირა და თქვა, რომ პრეზიდენტი ბაშარ ალ ასადი, რუსეთისგან, ალბათ, უფრო აქტიურ ნაბიჯებს ელოდა უკრაინაში ეთნიკური რუსების დასაცავად. მან აღნიშნა, რომ ბაშარ ალ ასადმა პუტინს ტელეგრამა გაუგზავნა, სადაც მას სოლიდარობა გამოუცხადა უკრაინაში უსაფრთხოებისა და სტაბილურობის აღდგენის საქმეში და დემოკრატიისა და ლეგიტიმურობის დაცვაში, რასაც საფრთხეს რადიკალური ტერორიზმი და მთავრობის გადატრიალება უქმნის.